TIDLOR ลุ้นกำไรไตรมาส 2 แตะ 975 ล้านบาท “นิวไฮ” ต่อเนื่อง
TIDLOR ลุ้นกำไรไตรมาส 2 แตะ 975 ล้านบาท “นิวไฮ” ต่อเนื่อง แนะซื้อเป้า 41 ชู Top Pick กลุ่ม Consumer Finance
TIDLOR ลุ้นกำไรไตรมาส 2 แตะ 975 ล้านบาท “นิวไฮ” ต่อเนื่อง แนะซื้อเป้า 41 ชู Top Pick กลุ่ม Consumer Finance
18 ก.ค. 2565

บล.โนมูระ พัฒนสิน ระบุในบทวิเคราะห์วันนี้ (8 ก.ค.65) ว่า บริษัท เงินติดล้อ จำกัด (มหาชน) หรือ TIDLOR มีมุมมอง Neutral ต่อกำไรสุทธิไตรมาส 2/2565 คาดที่ 975 ล้านบาท ทำจุดสูงสุดใหม่ต่อเนื่องตามคาด โดยกำไรสุทธิเพิ่มขึ้นโต 26% เทียบช่วงเดียวกันของปีก่อน และ โต 4% เทียบไตรมาสก่อนหน้าเพราะ
i) การเติบโตของสินเชื่อรวม โต 28% เทียบช่วงเดียวกันของปีก่อนและ โต 7% เทียบไตรมาสก่อนหน้าหรือคิดเป็น โต 14% นับตั้งแต่ต้นปีถึงปัจจุบัน YTD จากการออกผลิตภัณฑ์บัตรติดล้อในกลุ่มรถยนต์-จักรยานยนต์ การทำโปรโมชั่นรถบรรทุก และการขยายสาขาเพิ่ม
ii) การเพิ่มขึ้นของค่าธรรมเนียมการขายประกัน ด้านคุณภาพสินทรัพย์ NPL Ratio เพิ่มขึ้นอยู่ที่ 1.35% จากในไตรมาส 1/2564 ที่ 1.25% ซึ่งมองว่าไม่น่ากังวล เพราะ TIDLOR มีความแข็งแกร่งในการตั้งสำรองต่อพอร์ตที่อยู่ในเกณฑ์ดีมาก เห็นได้จาก Coverage Ratio คาดที่ 281% และ LLR/Loan ที่ 3.8%
สำหรับกำไรสุทธิปี 2565 คงคาดเติบโต 28% เทียบช่วงเดียวกันของปีก่อนเด่นสุดในกลุ่ม นอกจากนั้นยังอยู่ระหว่างการศึกษาธุรกิจใหม่ ปัจจุบันได้เริ่มทำสินเชื่อจำนำทะเบียนที่ดิน และคาดว่าจะเห็นการขยายผลิตภัณฑ์ใหม่อย่างต่อเนื่อง ดังนั้นคงคำแนะนำซื้อที่ราคาเป้าหมาย 41 บาท และคงเลือกเป็น Top Pick ของกลุ่ม Consumer Finance